ഇല്ലിത്തോട്

കേരളത്തിലെ എറണാകുളം ജില്ലയിലെ അങ്കമാലി ബ്ലോക്ക് പഞ്ചായത്തിനുകീഴിൽ മലയാറ്റൂർ-നീലീശ്വരം ഗ്രാമപഞ്ചായത്തിന്റെ ഭാഗമായ (വാർഡ് # 6) ഒരു ചെറിയ ഗ്രാമമാണ് ഇല്ലിത്തോട്. ജില്ലാ ആസ്ഥാനമായ കാക്കനാട്ട് നിന്ന് ഏകദേശം 39 കിലോമീറ്റർ വടക്കുമാറി, സംസ്ഥാന തലസ്ഥാനമായ തിരുവനന്തപുരത്ത് നിന്ന് 233 കിലോമീറ്റർ ദൂരെയുമായി ഈ ഗ്രാമം സ്ഥിതിചെയ്യുന്നു. നടുവട്ടം, കുന്നിലങ്ങാടി, മുണ്ടങ്ങമറ്റം, കാടപ്പാറ, മുളം കുഴി, മലയാറ്റൂർ തുടങ്ങിയ ഗ്രാമങ്ങൾ ഇതിന് സമീപത്തായി സ്ഥിതിചെയ്യുന്നു. എറണാകുളം ജില്ലയുടെയും തൃശൂർ ജില്ലയുടെയും അതിർത്തിയിൽ സ്ഥിതിചെയ്യുന്ന ഈ ഗ്രാമത്തിന് പടിഞ്ഞാറ് പാറക്കടവ്, വടക്ക് വശത്ത് ചാലക്കുടി, കിഴക്ക് കൂവപ്പടി, തെക്ക് വാഴക്കുളം എന്നീ ബ്ലോക്ക് പഞ്ചായത്തുകളാണുള്ളത്. തപാൽ ആസ്ഥാനം മലയാറ്റൂരിൽ സ്ഥിതിചെയ്യുന്ന ഈ ഗ്രാമത്തിന്റെ പോസ്റ്റൽ കോഡ് 683587 ആണ്.

മലയാറ്റൂരിന് സമീപം പെരിയാറിന്റെ തീരത്ത് സ്ഥിതി ചെയ്യുന്ന ഈ ഗ്രാമത്തിലേയ്ക്ക് മലയാറ്റൂരിൽനിന്ന് ഏകദേശം 4 കിലോമീറ്റർ ദൂരമുണ്ട്. മലയാറ്റൂർ ഫോറസ്റ്റ് ഡിവിഷന് കീഴിലെ മനോഹരമായ കുന്നുകളും, പുഴയും നിബിഢ വനങ്ങളുമുൾപ്പെട്ട ഈ പ്രദേശം, പ്രകൃതി സ്നേഹികൾക്കും, സമയം ചെലവഴിക്കാൻ ആഗ്രഹിക്കുന്നവർക്കും അനുയോജ്യമായ ഒരു പരിസ്ഥിതി സൗഹാർദ്ദ പ്രദേശമാണ്. 

 അവലംബം 

വർഗ്ഗം:എറണാകുളം ജില്ലയിലെ ഗ്രാമങ്ങൾ